Publication: Magyar Közlöny
Issue: MK-2008-42 (Year: 2008, Number: 42)
Era: 2004-2010
Section: 1992. évi XXII. törvény (a továbbiakban: Mt.) hatálya alá
Paragraph Index: 706

2007. XI. hónap adatai szerint az EU többi 26 tagállamába való kiszállítás (1. sz. táblázat) 49 875 M eurót (2006. I–XI. hónapjában 42 891 M eurót), a beérkezés 44 260 M eurót (2006. I–XI. hónapjában 39 614 M eurót) tett ki, így 2007. novemberben a múlt év azonos idõszakához képest, euróban mérve, a kiszállítások 16,3%-kal emelkedtek, a beérkezések 11,7%-kal nõttek. Ugyanezen idõszakban a magyar összkivitel közel azonos mértékben, 16,5%-kal (54 028 M euróról 62 946 M euróra) bõvült, az összbehozatal az EU-tagállamokból való beérkezésnél valamivel jobban nõtt, 12,4%-kal (56 279 M euróról 63 241 M euróra). Ennek megfelelõen a tagországok részesedése a magyar kivitelben 79,2%-ot (2006. I–XI. hónapjában 79,4%), a behozatalban 70,0%-ot (2006. I–XI. hónapjában 70,4%) tett ki. A fentiek szerint a forgalom egyenlege az egy évvel korábbi azonos idõszakban regisztrált 3277 M eurós többlethez képest most 5615 M eurós többletet mutatott, miközben a teljes magyar forgalomban mért elõzõ évi deficit 2251 M euróról 2007. novemberében 295 M euróra csökkent (lásd 3. számú táblázat). Az EU-tagországokkal bonyolított forgalmunkban az export-rangsor lényegesen átrendezõdött, Ausztria korábbi tartósan második helyérõl lecsúszott az 5. helyre, Olaszország és Franciaország is megelõzte, sõt most az 1–11. hó adatai alapján Szlovákia is. Nagy-Britannia sokáig az 5–6. legfontosabb exportpartnerünk volt, most azonban az utóbbi hónapok tendenciája alapján Románia megelõzte és Lengyelország forgalma is nagyon közel került hozzá. A tagországokkal lebonyolított áruforgalom szerkezete a SITC árufõcsoportok szerinti megoszlás alapján a következõként alakult (2. számú táblázat): A kiszállításban az élelmiszerek 3212 M eurót tettek ki, részesedésük így 6,4% (2006. XI. hónapjában 5,1%), a nyersanyagok értéke 1070 M euró volt, mely 2,1%-os súlyt jelent (2006. XI. hónapjában 2,1%), az energiahordozók 1017 M eurót értek el, ez 2,0%-os részesedés (2006. XI. hónapjában 2,1%), a feldolgozott termékek értéke 13 654 M euró volt, ez 27,5%-os hányadnak felel meg (2006. XI. hónapjában 27,8%), míg a gépek és berendezések 30 922 M eurós forgalma 62,0%-os részarányt képvisel (2006. XI. hónapjában 62,9%). A beérkezések esetében az élelmiszerek 2449 M eurót tettek ki, így részesedésük 5,5% (2006. XI. hónapjában 5,2%), a nyersanyagok értéke 707 M euró volt, mely 1,6%-os súlyt jelent (2006. XI. hónapjában 1,6%), az energiahordozókból 1435 M euró értékû érkezett be, ami 3,2%-os részaránynak felel meg (2006. XI. hónapjában 3,7%), a feldolgozott termékek beérkezése 17 800 M eurót ért el, ez 40,3%-os hányadnak felelt meg (2006. XI. hónapjában 39,8%), míg a gépek és berendezések cikkcsoport 21 869 M eurós beérkezéssel 49,4%-os részesedést reprezentált (2006. XI. hónapjában 49,7%). Tájékoztatásul közöljük az EU-n kívüli legfontosabb partnerországokkal lebonyolított forgalom adatait is (3. számú táblázat). Ezek szerint 2007. tizenegy hónapjában az átlagot lényegesen meghaladóan nõtt kivitelünk Oroszországba (+38%), Ukrajnába (+37%), szintén az átlag felett alakult a Szerbiába (+50%), valamint a Svájcba (+37%) irányuló exportunk is. Kisebb részesedéssel bír, de jelentõs növekedést mutat a kanadai (+28%) exportforgalom. A Kínába irányuló export üteme is az átlag feletti mértékben nõtt (+23%). A horvátországi (+15%) exportunk az országos átlagnál kisebb mértékben nõtt. Az USA-ba irányuló exportunk stagnált, Japánba a kiszállítások értéke valamelyest csökkent az elõzõ évi szinthez képest. Behozatalunkban a legnagyobb részesedéssel bíró relációk közül az orosz forgalom kismértékben csökkent (–6%) az elõzõ évihez képest. A kisebb volumenû ukrajnai (+33%) és Szerbiából (+37%), valamint Horvátországból (+141%) származó, továbbá a kanadai (+71%) behozatal is jelentõsen emelkedett. Az országos átlag körül alakult a kínai (+17%), a japán (+9%) és az USA-ból származó (+10%) importunk. Svájcból a behozatal csökkent.

Source: https://magyarkozlony.hu/hivatalos-lapok/425c19735fd85a4dc2620600727865aaaaa3a80e/dokumentumok/01d302ee2e8e818185b952f33eb781805acabfc7/letoltes